Metal Wendler - A Practical Wedding - Vendor Directory
Metal Wendler Claim
Phone (561) 389-5638
Price 620 - 1290
REVIEW on "Metal Wendler" on 2019-03-18 14:46:27 Ninth Klein Karoo Klassique opens on a high note – The Gremlin | Klein Karoo News
Ninth Klein Karoo Klassique opens on a high note
August 13, 2017 August 13, 2017 southcapenetSport & Entertainment
Outstanding weekend awaits classical music lovers.
Tickets to recitals are available from Computicket, Shoprite/Checkers and House & Home and available tickets will be sold at the door.
Uitmuntende naweek wag op klassieke musiekliefhebbers
Die negende Klein Karoo Klassique het vandag (Vrydag, 11 Augustus) op ’n hoë noot begin met kitaarklanke, bobaas jazz, smulkos uit die Klein Karoo en heerlike wyne. Dié fees van klassieke musiek, kuns, kos en wyn vind tot eerskomende Sondag, 13 Augustus, op Oudtshoorn plaas.
“CH2 in konsert was ’n perfekte begin vir die fees en ons sien uit na nóg stampvol uitvoerings en pragmusiek,” sê Rhodé Snyman, uitvoerende hoof van Kunste Onbeperk, die maatskappy wat Klein Karoo Klassique aanbied.
Formidable klassieke kitaar-maestro’s, Corneille Hutten en Dirkie van Staden, het die musiekprogram in die NG Moederkerk geopen, met musiek van Tárrega, Rodrigo en Bach. Hulle het die gehoor ook bekoor met geliefde, moderne treffers soos Tussen Treine en Vyfster, asook hul eie Flamenco-geïnspireerde musiek.
Hierna was drie finaliste uit vanjaar se Artscape Youth Jazz-mentorskapprogram, in An Evening of Jazz, op die verhoog te sien. Jesse Julies (saksofoon en sang), Naledi Masilo (sang) en Brathew van Schalkwyk (klavier) het die gehoor in Die Windpomp Restaurant Teater, die eerste teaterervaring by dié fees, bekoor. Feesgangers kon ook hier smul aan ’n heerlike tweegang-aandete, berei deur Signature Divine.
Ander musiekuitvoerings wat op klassieke musiekliefhebbers wag, sluit in: Vivaldi se Vier Seisoene herbesoek met Petrus de Beer (viool), Stanislav Angelov (trekklavier) en Schalk Joubert (baskitaar en voordrag); Folk Baroque met die Camerata Tinta Barocca; Alleenstryd: Hendrik Hofmeyr Huldigingskonsert met Minette du Toit-Pearce (mezzo-sopraan), Lauren Dasappa (sopraan), Jolene McCleland (mezzo-sopraan), José Dias (klavier) en ’n gasoptrede deur Hendrik Hofmeyr; Carmen – in die kleine met Jolene McCleland as Carmen (mezzo-sopraan), Lauren Dasappa as Michaëla / Frascuita (sopraan), Linette van der Merwe as Mercédès (mezzo-sopraan), Chris Mostert as Don José / Le Remendado (tenoor), Niël Rademan as Escamillo (bariton) en Raimondo van Staden as Le Dancaïre (bariton); ’n Aand met Sulayman Human (ook in Die Windpomp Restaurant Teater); Spieël-dans in die maanlig met Jana van der Walt (harp) en Rina Schutte (tjello); Beethoven Tango met Zanta Hofmeyr (viool) en Charl du Plessis (klavier) en die ATKV Afsluitingskonsert met Megan-Geoffrey Prins (klavier), Tatiana Thaele (fluit), Palesa Malieloa (sopraan) en Philippus Hugo (klavier).
Saterdag en Sondag kan daar by Liplekker (NG Moederkerk-gemeentesentrum) heerlike wyn van Grundheim, Calitzdorp Wine Cellar, Stellar Organic Winery, Klawer Wine Cellars, Villa Esposto en Cecilia Wines, kaas van Latana en sjokolade van La Chocolaterie Rococo geproe word. Ligte etes word deur die dag by die restaurant bedien en dit is nie nodig om ’n uitvoering by te woon, om proeë en etes te geniet nie. Koffie deur Oudtshoorn se eerste koffiebrander, Beans about Coffee, help ook om die winterkoue te verdryf. ’n CD-winkel word tussen die feestelikhede deur Classics 4U bedryf.
Verskeie plaaslike kunstenaars en kunsgalerye stal werke uit, waaronder Annie’s Art, Art on Track (Calitzdorp), ArtKaroo, Bottega Kunsgalery & Ramers, George Sebastian Kuns, Hoërskool Oudtshoorn se Jeugkuns & Fotoweek, Lisl Barry & Richard Henley en Sheena Ridley.
Kaartjies vir musiekuitvoerings is beskikbaar by Computicket, Shoprite/Checkers en House & Home en beskikbare kaartjies word ook by die deure verkoop.
Musiek Produksie: Die Nuuskierige Ek